google/wiki40b huggingface dataset:
ไฮเปอร์ลิงก์

การเชื่อมโยงหลายมิติ  หรือ ไฮเปอร์ลิงก์ (อังกฤษ: hyperlink) นิยมเรียกโดยย่อว่า ลิงก์ (อังกฤษ: link) คือคำหรือวลีต่าง ๆ ที่ปรากฏอยู่ในเอกสารข้อความ ใช้สำหรับเปิดเอกสารอื่นที่เชื่อมโยงด้วยวิธีการคลิกลงบนคำหรือวลีนั้น โดยเฉพาะกับเว็บเพจซึ่งจะทำงานบนเว็บเบราว์เซอร์ ข้อความที่เป็นลิงก์มักจะปรากฏเป็นสีหรือรูปแบบที่โดดเด่นกว่าข้อความรอบข้าง ผู้ใช้งานอินเทอร์เน็ตสามารถคลิกบนลิงก์เพื่อเปลี่ยนหน้าไปยังเว็บเพจที่กำหนดไว้ แทนที่จะพิมพ์ในแถบที่อยู่ของเว็บเบราว์เซอร์โดยตรง
ไฮเปอร์ลิงก์สามารถใช้เป็นการอ้างอิงภายในเอกสารข้อความหลายมิติ นอกจากนี้การคลิกบนลิงก์อาจเป็นการเรียกใช้งานสคริปต์ที่เขียนไว้โดยผู้พัฒนาเว็บก็ได้

เอชทีเอ็มแอล

เมื่อกล่าวถึงลิงก์ ความหมายโดยนัยคือลิงก์ที่ปรากฏในเอกสารเอชทีเอ็มแอลซึ่งพบได้มากมายบนอินเทอร์เน็ต ลิงก์ในเอชทีเอ็มแอลสร้างขึ้นจากแท็ก <a> (ย่อมาจาก anchor) โดยมีแอตทริบิวต์ href (ย่อมาจาก hypertext reference ) เป็นตัวชี้แหล่งในอินเทอร์เน็ต (URL) ข้อความที่อยู่ระหว่างกลางแท็กเปิดและปิดจะกลายเป็นข้อความที่สามารถคลิกได้ และทำให้เว็บเบราว์เซอร์เปิดยูอาร์แอลตามที่กำหนดไว้ใน href ตัวอย่างเช่น

พฤติกรรมในเว็บเบราว์เซอร์

เว็บเบราว์เซอร์จะแสดงผลไฮเปอร์ลิงก์ในลักษณะที่แตกต่างจากข้อความรอบข้าง เช่นอาจจะด้วยสีสัน แบบอักษร หรือการตกแต่งอื่น ๆ ที่ต่างออกไป ซึ่งสามารถปรับแต่งได้ด้วยแคสเคดดิงสไตล์ชีตส์ (SS) เพื่อบ่งบอกผู้ใช้ว่าข้อความใดเป็นลิงก์ที่คลิกได้ เมื่อนำเมาส์ไปวางไว้เหนือลิงก์ ตัวชี้ตำแหน่งจะปรากฏเป็นรูปมือกำลังชี้ มียูอาร์แอลหรือคำอธิบายอื่นปรากฏที่แถบสถานภาพ และตัวลิงก์อาจมีการเปลี่ยนลักษณะไปขึ้นอยู่กับสไตล์ชีต
ปกติแล้วการคลิกลิงก์ธรรมดาจะเปิดหน้าเว็บในเฟรมหรือหน้าต่างเดิมของเว็บเบราว์เซอร์ สำหรับบางโปรแกรม เช่นอินเทอร์เน็ตเอกซ์พลอเรอร์และมอซิลลา ไฟร์ฟอกซ การกด ⇧ Shift พร้อมกับคลิกบนลิงก์จะเป็นการเปิดหน้าเว็บในหน้าต่างใหม่ และการกด Ctrl พร้อมกับคลิกจะเป็นการเปิดหน้าเว็บบนแท็บใหม่ในหน้าต่างเดิม ผู้พัฒนาเว็บที่ต้องการให้เปิดในเฟรมหรือหน้าต่างที่เจาะจง จะใส่แอตทริบิวต์ target เพิ่มลงไปในแท็กลิงก์ โดยกำหนดค่าเป็น "_blank" สำหรับการเปิดในหน้าต่างใหม่หรือแท็บใหม่  หรือระบุเป็นชื่อเฟรมที
ป้ายหยุดรถไฟสามแยก

โครงการในอนาคต

ทางรถไฟสายนี้จะเป็นแนวการก่อสร้างรถไฟฟ้าชานเมืองสายสีแดงเข้ม และส่วนต่อขยายช่วงวงเวียนใหญ่-มหาชัย ชึ่งจะมีการปรับเป็นบางสถานี
แคล้ว ธนิกุล

ประวัติ

แคล้ว ธนิกุล เกิดเมื่อวันที่ 10 เมษายน พ.ศ. 2477 ที่ตำบลดอนมะโนรา อำเภอบางคนที จังหวัดสมุทรสงคราม ในครอบครัวคนไทยเชื้อสายจีน ที่ได้ชื่อว่าแคล้ว เพราะตอนที่เกิดมีคู่แฝดด้วย แต่ว่าคู่แฝดได้เสียชีวิตไปหลังจากคลอดไม่นาน จึงได้ชื่อว่า "แคล้ว" ซึ่งหมายถึง การแคล้วคลาดจากอันตราย

เส้นทางสายผู้มีอิทธิพล

แคล้ว ธนิกุล ได้เดินทางเข้าสู่กรุงเทพฯครั้งแรกด้วยการตามพี่สาวมาอยู่ที่ย่านสวนมะลิ ต่อมาไปดูการซ้อมมวยเลยรู้จักนักมวยรุ่นพี่ ชื่อ หมึก ตรอกทวาย และก็กลายเป็นเพื่อนสนิทกันตั้งแต่นั้นมา
จากนั้น แคล้ว ธนิกุล ก็สร้างชื่อด้วยการเป็นผู้กว้างขวางในย่านสวนมะลิ ในชื่อ "เหลา สวนมะลิ" หรือ "เฮียเหลา" มีผู้กว้างขวางเป็นเพื่อนสนิทสนมกันมากมายและมีลูกน้องอีกจำนวนมากด้วยเช่นกัน จนได้รับฉายาว่า "เจ้าพ่อนครบาล" หรือ "เจ้าพ่อเบอร์ 1"

เส้นทางสายกีฬามวย

ในแวดวงมวย แคล้ว ธนิกุล เป็นเจ้าของค่ายมวยของตัวเองที่มีชื่อว่า "ส.ธนิกุล" มีนักมวยที่มีชื่อเสียง อาทิ อินทรีน้อย ส.ธนิกุล, สมบัติ ส.ธนิกุล, บุญหลง-บุญหลาย ส.ธนิกุล เป็นต้น และยังเคยดำรงตำแหน่งนายกสมาคมมวยสากลสมัครแห่งประเทศไทย

ลาลับ

แคล้ว ธนิกุล เสียชีวิตในเวลาหัวค่ำของวันที่ 5 เมษายน พ.ศ. 2534 ที่ถนนปิ่นเกล้านครชัยศรี ในเขตอำเภอสามพราน จังหวัดนครปฐม จากการถูกลอบสังหารด้วยอาวุธสงคราม อาทิ ปืนเอ็ม 16, ปืนอาก้า, เครื่องยิงลูกระเบิดเอ็ม 79 อย่างอุกอาจ ขณะกำลังโดยสารไปในรถกระบะยี่ห้อนิสสันสีดำเพื่อเดินทางกลับบ้านที่จังหวัดสมุทรสงคราม พร้อมด้วยลูกน้องคู่ใจ คือ นายสกุลยุทธ์ ทองสายธาร หรือฉายา "ตี๋ ดำเนิน" หรือ "มือปืนร้อยศพ" สภาพรถทั้งคันพรุนไปด้วยรูกระสุน และศพของทั้งคู่ก็ถูกยิงเลือดโชก โดยเฉพาะนายแคล้วที่นั่งอยู่เบาะหลัง ที่ภายในปากยังอมพระเครื่องอยู่ ด้วยหวังว่าจะช่วยคุ้มครองให้ปลอดภัย ซึ่งสาเหตุการลอบสังหารครั้งนี้ จนปัจจุบันก็ยังไม่สามารถหาผู้กระทำผิดมาลงโทษได้  ซึ่งก่อนหน้านั้นแคล้วเคยถูกลอบสังหารด้วยกระสุนและระเบิดมาแล้วถึง 2 ครั้ง  จนกลายเป็นคำร่ำลือกันต่าง ๆ นานา ด้วยในขณะนั้น ทางคณะรักษาความสงบเรียบร้อยแห่งชาติ (รสช.) ซึ่งได้กระทำการรัฐประหารไปก่อนหน้านั้นไม่นาน มีนโยบายปราบปรามผู้มีอิทธิพลต่าง ๆ ซึ่งเชื่อกันว่า แคล้ว ธนิกุล เองก็เป็นหนึ่งในรายชื่อเหล่านั้น
น้ำมนต์

น้ำมนต์ หรือ น้ำมนตร์ หมายถึง นํ้าที่เสกเพื่อใช้อาบ กิน หรือประพรม เป็นต้น ถือกันว่าเป็นมงคล การทำน้ำมนต์พบเห็นได้ทั่วไปในหลายศาสนา เช่น ศาสนาพุทธ ศาสนาคริสต์ ศาสนาฮินดู เป็นต้น
ประสบการณ์

ประสบการณ์ หมายถึง ประสบการณ์ หมายถึง ความจัดเจนที่เกิดจากการกระทำหรือได้พบเห็นมา และประสบการณ์ก็เป็นสิ่งที่มีคุณค่าในการเรียนรู้ทุก ๆ ด้าน ประสบการณ์ที่มีผลต่อการสร้างสรรค์ศิลปะมีอยู่ 2 ลักษณะ ดังนี้ 1) ประสบการณ์ตรง เป็นประสบการณ์ที่เราได้ปะทะหรือสัมผัสด้วยตัวเองได้พบเอง กระทำเอง ได้ยินได้ฟังเอง 2) ประสบการณ์รอง หรือเรียกอีกอย่างหนึ่งว่า "ประสบการณ์ทางอ้อม" เป็นประสบการณ์ที่ได้รับการถ่ายทอดหรือรับรู้มาอีกทอดหนึ่ง
การศึกษาในประเทศเดนมาร์ก

การศึกษาในประเทศเดนมาร์ก เป็นภาคบังคับ (เดนมาร์ก: undervisningspligt) สำหรับเด็กอายุต่ำกว่า 15 หรือ 16 ปี แม้ว่าจะไม่จำเป็นต้องเข้าเรียนฟอลเคสคูเล ("โรงเรียนรัฐบาล") ซึ่งโรงเรียนสำหรับนักเรียนที่มีอายุถึงสิบห้าปีหรือสิบหกปีเรียกว่าฟอลเคสคูเล ตั้งแต่การศึกษาใด ๆ เพื่อให้ตรงกับระดับที่นำเสนอในที่นี้ ประมาณ 82 เปอร์เซ็นต์ของคนหนุ่มสาวได้รับการศึกษาเพิ่มเติมนอกเหนือจากนี้ การศึกษาของรัฐบาลโดยปกติจะไม่เสียค่าใช้จ่ายและเปิดให้สำหรับทุกคน ประเทศเดนมาร์กมีโรงเรียนเอกชนแบบดั้งเดิม และประมาณ 15.6 เปอร์เซ็นต์ของเด็กทุกคนในระดับพื้นฐานเข้าเรียนในโรงเรียนเอกชน ซึ่งได้รับการสนับสนุนโดยระบบหนังสือรับรอง
ดัชนีการศึกษาได้เผยแพร่ด้วยดัชนีการพัฒนามนุษย์ของสหประชาชาติในปี ค.ศ. 2008 ตามข้อมูลจากปี ค.ศ. 2013 ระบุเดนมาร์กที่ค่าดัชนี 0.873 ซึ่งอยู่ในจำนวนที่สูงที่สุดในโลก ข้างใต้ออสเตรเลีย, ฟินแลนด์ และนิวซีแลนด์
หัวหน้าเจ้าหน้าที่ระดับชาติของระบบการศึกษา คือ รัฐมนตรีว่าการกระทรวงศึกษาธิการ (ประเทศเดนมาร์ก) เมเรเต รีเซเยอร์ (พันธมิตรเสรีนิยม) ส่วนรัฐมนตรีกระทรวงการอุดมศึกษาและวิทยาศาสตร์ (ประเทศเดนมาร์ก) ตั้งแต่วันที่ 28 พฤศจิกายน ค.ศ. 2016 คือ ซอเรน พินด์
การรู้หนังสือในประเทศเดนมาร์กมีประมาณ 99 เปอร์เซ็นต์สำหรับทั้งชายและหญิง
โอกามิซัง

เนื้อเรื่องย่อ

"โอคามิ เรียวโกะ" สมาชิกสายบู๊ของกลุ่มชุมนุมกิจกรรม "ธนาคารโอโตกิ" พร้อมเพื่อนสนิท "อากาอิ ริงโกะ" ได้ออกทำภารกิจที่ได้รับไหว้วานมาตามปกติ แต่ระหว่างการเจรจากับนักเลงที่เป็นเป้าหมาย นักเลงได้หยิบมีดที่ตนเองซ่อนไว้ออกมา หมายจะทำร้ายทั้งคู่ ได้มีหินลึกลับปรากฏมาจู่โจมนักเลง ทำให้เขาชะงัก และได้รับการประเคนหมัดของเรียวโกะซังไปเต็มๆ แต่ก็ทำให้เรียวโกะรู้ตัวว่า มีใครบางคนกำลังคอยสะกดรอยตามพวกเธออยู่..
เพไทโนซอรัส

เพไทโนซอรัส (อังกฤษ: Peteinosaurus (/pɛˌtaɪnəˈsɔːrəs/ มีความหมายว่า"กิ้งก่ามีปีก") เป็นสกุลหนึ่งของเทอโรซอร์ มันอยู่ในยุคไทรแอสซิก ในช่วง Norian ตอนปลาย (ประมาณ 221 ถึง 210 ล้านปีก่อน)

รายละเอียด

เพไทโนซอรัส เป็นเทอโรซอร์ที่เล็กที่สุด เพไทโนซอรัส มี ขนาดปีกประมาณ 60 ซม. (24 นิ้ว) และมีน้ำหนักก็น้อยกว่านกเดินดงสีดำ

การค้นพบ

เหมือนกับเทอโรซอร์ เพไทโนซอรัสมีกระดูกที่แข็งแรงแต่น้ำหนักเบามาก ห้านิ้วเท้าของเพไทโนซอรัสยาวมาก อย่างที่เห็นกับตัวอย่างของซอร์เดส
ชื่อสกุลถูกตั้งชื่อโดยบรรพชีวินวิทยาชาวเยอรมัน Rupert Wild ในปี ค.ศ.1978  เป็นชื่อสายพันธ์ุคือ Peteinosaurus zambellii ชื่อตั้งมาจากภาษากรีก peteinos ว่า"มีปีก"และ sauros ว่า"กิ้งก่า" ส่วน zambellii เป็นการให้เกียรติ Rocco Zambelli ผู้ดูแลพิพิธภัณฑ์แบร์กาโม
ตัวละครในสตาร์คราฟต์

ตัวละครหลักและปรากฏซ้ำจากชุดบันเทิงคดีวิทยาศาสตร์การทหาร สตาร์คราฟต์ แสดงรายการด้านล่าง จัดระเบียบโดยสปีชีส์และกลุ่มแยกที่เข้าด้วยมากที่สุดในจักรวาลบันเทิงคดี เรื่องของชุดสตาร์คราฟต์ เกี่ยวข้องกับกิจการระหว่างดาวในภาคห่างไหลของดาราจักร ซึ่งสามสปีชีส์แก่งแย่งชิงความเป็นใหญ่ ได้แก่ เทอร์แรน (Terrans) มนุษยชาติฉบับอนาคตซึ่งมีการแบ่งแยกอย่างมาก โพรทอส (Protoss) เผ่าเทวาธิปไตยซึ่งมีความสามารถพลังจิตอย่างกว้างขวาง และเซิร์ก (Zerg) สปีชีส์คล้ายแมลงซึ่งถูกบุคคลจิตกลุ่ม (hive mind persona) บัญชา สองสปีชีส์หลังถูกเซลนากา (Xel'Naga) สปีชีส์ที่สี่ซึ่งเชื่อว่าสูญพันธุ์ไปแล้ว ตัดต่อพันธุกรรม ชุดเริ่มด้วยวิดีโอเกม สตาร์คราฟต์ เมื่อปี 2541 ของบลิซซาร์ดเอนเตอร์เทนเมนต์ และขยายด้วยภาคต่อ (sequel) อินเซอร์เร็กชัน เรทริบิวชัน บรูดวอร์ โกสต์ วิงส์ออฟลิเบอร์ตี ฮาร์ตออฟเดอะสวอร์ม และเลกาซีออฟเดอะวอยด์ที่ยังไม่วางขาย แฟรนไชส์ถูกขยายเพิ่มอีกด้วยชุดนวนิยาย นวนิยายกราฟิกและงานอื่น

จิม เรย์เนอร์

จิม เรย์เนอร์ (Jim Raynor) เป็นพระเอกหลักของเทอร์แรนในชุดสตาร์คราฟต์ และตัวละครหลักของชุด พากย์โดย โรเบิร์ต คล็อตเวอร์ธี (Robert Clotworthy) อดีตนายอำเภออาณานิคมบนดาวเคราะห์ทุรกันดารมาร์ซารา (Mar Sara) เรย์เนอร์เข้ากับนักปฏิบัติของอาร์กทูรัส เมงสก์ (Arcturus Mengsk) ในการต่อสู้กับคอนเฟเดอเรซีออฟแมนซึ่งเป็นทรราชและฉ้อฉล เขาพัฒนาความสัมพันธ์กับซาราห์ เคอร์ริแกน มือขวาของเมงสก์ ทว่า เขาตระหนักอย่างรวดเร็วว่าเมงสก์ห่างไกลจากคุณธรรมนักเมื่อเขาทอดทิ้งเคอร์ริแกนและประชากรทั้งหมดของดาวเคราะห์หนึ่งให้ตายในมือของเซิร์กเพื่อสนองความกระหายอำนาจของตน เรย์เนอร์ซึ่งบัดนี้ตาสว่างและขมขื่น ตั้งขบวนการกบฏของตนเองเพื่อคัดค้านเทอร์แรนโดมีเนียนจักรวรรดิใหม่ของเมงสก์
เจ้าหญิงชาร์ลอตต์แห่งเคมบริดจ์

พระประวัติ

เจ้าหญิงชาร์ลอตต์แห่งเคมบริดจ์ ประสูติเมื่อวันเสาร์ที่ 2 พฤษภาคม พ.ศ. 2558 เวลา 8.34 น. ณ โรงพยาบาลเซนต์แมรีส์ กรุงลอนดอน เป็นพระธิดาในเจ้าชายวิลเลียม ดยุกแห่งเคมบริดจ์ กับแคเธอริน ดัชเชสแห่งเคมบริดจ์ มีน้ำหนักเมื่อแรกประสูติ 3.71 กิโลกรัม หลังประสูติกาลพระองค์อยู่ในลำดับแห่งการสืบราชสันตติวงศ์แห่งสหราชอาณาจักรต่อจากสมเด็จพระราชินีนาถเอลิซาเบธที่ 2, เจ้าชายชาลส์ เจ้าชายแห่งเวลส์ พระอัยกา, เจ้าชายวิลเลียม พระชนก และเจ้าชายจอร์จ พระเชษฐา ทั้งนี้พระองค์จะมีพระอิสริยศเป็น เจ้าหญิงแห่งเคมบริดจ์ เช่นพระเชษฐา

ฐานันดรศักดิ์

2 พฤษภาคม 2558–ปัจจุบัน: เฮอร์รอยัลไฮเนส เจ้าหญิงชาร์ลอตต์แห่งเคมบริดจ์ (Her Royal Highness Princess Charlotte of Cambridge)
ตุ๊กตา (ละครโทรทัศน์)

เรื่องย่อ

ละครเรื่อง ตุ๊กตา เป็นเรื่องราวของขบวนการค้ามนุษย์ ลักลอบค้าแรงงานเด็กจากต่างชาติ นำเด็กๆ เหล่านั้นมาทำงานและทรมานจนปางตาย เด็กหญิงชาวต่างชาติคนหนึ่ง โหยหาอิสรภาพ โหยหาหนทางกลับบ้าน แต่เธอไม่สามารถทำอะไรได้ นอกจากส่งจิตไปกับตุ๊กตาตัวที่เธอทำขึ้นมากับมือ เธอรักและผูกพันกับตุ๊กตาตัวนั้นมาก ร่างกายและวิญญาณของเธอกำลังแผ่วลงๆ จากการทารุณกรรมของขบวนการโฉด ในขณะที่ตุ๊กตาตัวนั้นถูกส่งออกขายสู่ตลาด
คุณพ่อ คุณแม่ของน้องแป้ง ได้พาน้องแป้งออกมาเดินเที่ยวช๊อปปิ้งตามปกติ จนน้องแป้งได้เจอกับตุ๊กตาตัวนี้...เรื่องราวของการสื่อสัมผัสจิตระหว่างจิตใจที่สวยงามบริสุทธิ์ของเด็กวัยอนุบาล กับพี่ตุ๊กตาที่สื่อผ่านถึงกันได้ และเรื่องราวความหลอน สยองขวัญต่างๆ ก็เกิดขึ้นมาอย่างมากมาย 
กระทั่งคุณพ่อคุณแม่ของน้องแป้งเห็นน้องแป้งหมกหมุ่นอยู่กับพี่ตุ๊กตาทั้งวันทั้งคืน พูดคุยกับตุ๊กตาบ้างก็แอบเห็นพี่ตุ๊กตามาเดินเล่นตามลำพังในบ้าน จนในที่สุดคุณพ่อและคุณแม่ต้องพาน้องแป้งไปปรึกษาจิตแพทย์ จิตแพทย์จึงแนะนำให้คุณพ่อและคุณแม่แยกน้องแป้ง และ ตุ๊กตาออกจากกัน โดยแอบนำเอาตุ๊กตาไปทิ้ง แต่ตุ๊กตาก็เดินทางกลับบ้านมาหาแป้งจนเจอได้อีก 
จนแล้วจนรอดคุณพ่อคุณแม่ ก็ต้องแอบเอาตุ๊กตาไปทิ้งไกลๆ อีกครั้ง จนน้องแป้งและตุ๊กตาไม่สามารถสื่อใจถึงกันได้ แต่ทว่ามีเด็กหญิงอีกคนหนึ่งเก็บตุ๊กตาตัวนี้มาเป็นของเล่นต่อ และเหตุการณ์ก็เกิดขึ้นซ้ำรอยเดียวกันกับที่เคยเกิดขึ้นกับครอบครัวของน้องแป้ง ในระหว่างนั้นน้องแป้งเฝ้าแต่ภาวนาคร่ำครวญหาแต่พี่ตุ๊กตา จนได้มาหาเจอว่าพี่ตุ๊กตาอยู่กับเด็กหญิงคนนี้ แล้วทั้งสองครอบครัวได้มารู้จักกันเพราะตุ๊กตาเป็นสื่อ และคุณพ่อคุณแม่ของเด็กทั้งสองคนซึ่งเจอสภาพเดียวกันคือลูกคุยอยู่แต่กับตุ๊กตา จนต้องพาไปพบจิตแพทย์อยู่เรื่อยๆ แต่ก็เหมือนทุกอย่างจะไม่ได้ดีขึ้นเลย ในที่สุดผู้ใหญ่จึงต้องยอมรับฟังความของเด็กๆทั้งสองว่าเกิดอะไรขึ้น...และแล้วเรื่องราวของการไขปริศนาเพื่อช่วยเหลือเด็กที่ถูกจับมาค้าแรงงานที่โรงงานตุ๊กตาจึงได้เริ่มต้นขึ้น

เพลงประกอบละคร

หนูอยากกลับบ้าน

หมายเหตุ

ตุ๊กตา ละครโทรทัศน์ช่อง 7 ปี พ.ศ. 2531 กับ ตุ๊กตาผี ละครโทรทัศน์ ช่อง 3 ปี พ.ศ. 2561 เป็นคนละเรื่องกัน โดยเรื่อง ตุ๊กตาผี ได้ดัดแปลงมาจากละครวิทยุเรื่อง ตุ๊กตาหยก ของกันตนา 
- ระวังสับสนกับ ตุ๊กตาผี ละครทาง ช่อง 3
- ระวังสับสนกับ ตุ๊กตาจ๋า ภาพยนตร์ ปี พ.ศ. 2494
น้ำฟักเขียว

น้ำฟักเขียว หรือ ชาฟักเขียว (จีน: 冬瓜茶; พินอิน: dōngguā chá, ตง กวา ฉา) เป็นเครื่องดื่มที่ทำจากลูกฟักเขียว มีรสชาติหอมหวาน เป็นที่นิยมรับประทานในไต้หวัน และประเทศต่าง ๆ ในเอเชียตะวันออก นิยมจำหน่ายตามร้านค้าต่าง ๆ และตามข้างถนน ส่วนมากมักรับประทานแบบเย็นเฉียบโดยเฉพาะในยามฤดูร้อน เพราะเชื่อถือกันว่าเป็นเครื่องดื่มที่ดับความร้อนเดือดในร่างกายได้
ฮาร์ปซิคอร์ด

ฮาร์ปซิคอร์ด เป็นเครื่องดนตรีตะวันตก ในยุคบาโรค ประเภทเครื่องดีด โดยมีการพัฒนามาจากเครื่องดนตรีประเภทพิณ และกีตาร์ กลไกการเกิดเสียงจะใช้การเกี่ยวดึงสายโลหะซึ่งมีขนาด และความยาวแตกต่างกันเพื่อให้ได้เสียงความถี่ต่าง ๆ การเล่นเครื่องดนตรีนี้จะใช้ คีย์บอร์ด (Keyboard) ในการสร้างกลไกในการดึงสาย โดยผู้เล่นสามารถเลือกกดบนแป้นคีย์บอร์ด ซึ่งจะคล้ายคลึงกับการเล่น เปียโน (Piano) แต่จะมีคีย์บอร์ดสองชั้น เหมือน ออร์แกน (Organ) ผู้เล่นไม่สามารถปรับความดังของเสียงได้ด้วยน้ำหนักของการกดคีย์บอร์ด แต่สามารถใช้กลไกอื่นช่วยในการสร้างความแตกต่างของคุณภาพเสียง (Acrustic Quality)
ในยุคบาโรคมีการเล่นเครื่องดนตรีนี้อย่างแพร่หลายในบทเพลงประเภทเดี่ยว และวง สำหรับประเภทเดี่ยวได้มีผู้ประพันธ์เพลงที่มีบทบาทสำคัญได้แก่ บาค แฮนเดล สกาลัตตี คูโน แต่งเพลงไว้มากมาย โดยเฉพาะสกาลัตตีได้แต่เพลงประเภท โซนาตา ไว้เป็นจำนวนมาก และเป็นบทเพลงที่มีความซับซ้อนในด้านเทคนิคการเล่นอย่างสูง สำหรับประเภทวง เครื่องดนตรีนี้สามารถเล่นร่วมกับเครื่องดนตรีอื่น ๆได้ วงออเครสตราในยุคนั้นได้กำหนดให้มีการเล่นดนตรีประเภท บาสโซคอนทินิวโอ (Basso Continuo) ไม่ได้เฉพาะเครื่องดนตรีเบสอย่างเดียว แต่ได้มีการใส่สัญลักษณ์เป็นตัวเลขเอาไว้เพื่อให้ฮาร์ปซิคอร์ดเล่นประกอบด้วย ถ้าจะเปรียบเทียบกับการเล่นดนตรีในปัจจุบันแล้ว ฮาร์ปซิคอร์ดเป็นเหมือนกับกลองชุด ซึ่งเป็นตัวกำหนดจังหวะของผู้เล่นเครื่องดนตรีอื่น และที่สำคัญที่สุด ผู้อำนวยเพลง (Conductor) ในสมัยบาโรค ก็มักจะประจำที่ฮาร์ปซิคอร์ดด้วย ตัวอย่างเพลงที่สำคัญของเครื่องดนตรีนี้ได้แก่ บทเพลงประเภท ออเครสตราสวิท (Orchestra Suite)  ของบาค และ เฮนเดล บราเดนบวกคอนแซโต (Brandenburg Concerto) โดยเฉพาะหมายเลขห้า มีความพิเศษที่บาคนำฮาร์ปซิคอร์ดมาเป็นเครื่องดนตรีโซโลเพื่อฉลองให้กับฮาร์ปซิคอร์ดตัวใหม่ของเขาด้วย 
ในปัจจุบันก็ยังมีการเล่นฮาร์ปซิคอร์ดกันอยู่เมื่อมีการเล่นดนตรีบาโรคเพราะเสียงที่เป็นเอกลักษณ์ และเทคนิคการเล่นที่ไม่สามารถหาเครื่องดนตรีอื่นมาทดแทนได้
หินโคลน

หินโคลน (Mudstone) เป็นหินตะกอน (Sediment Rock) มีลักษณะ เนื้อละเอียด ประกอบด้วยทรายละเอียดและดินเหนียวปะปนกัน ซึ่งมีการเชื่อมประสานอนุภาคให้จับตัวกันแน่น มีขนาดอนุภาคน้อยกว่า 1/256 มิลลิเมตร หรือ น้อยกว่า 0.063 มิลลิเมตร (mm) หรือเส้นผ่าศูนย์กลาง 0.0025 นิ้ว (inch)

กระบวนการเกิด

เกิดจากการพัดพาตะกอนที่มีอนุภาคขนาดเล็กมาทับถมกันและมีจับตัวกันของอนุภาคขนาดเล็กเหล่านั้น

บริเวณที่พบ

พบเกือบทุกจังหวัดในภาคกลางของประเทศไทย บริเวณที่เป็นแหล่งใหญ่ของหินโคลนก็คือ บริเวณ จังหวัดสระบุรี อยุธยา ลพบุรี สมุทรปราการ นนทบุรี และยังพบที่ จังหวัดเลย สงขลา ยะลา นครศรีธรรมราช กาญจนบุรี ภูเก็ต สุราษฎร์ธานี
เจียร จารุจรณ

นายรงภักดี (เจียร จารุจรณ) ศิลปินแห่งชาติ พ.ศ. 2529 สาขาศิลปะการแสดง (นาฏศิลป์) ผู้มีบทบาทอันสำคัญยิ่งในการเป็นต้นแบบสาธยายท่ารำหน้าพาทย์องค์พระพิราพต่อเบื่องพระพักตร์ของพระบาทสมเด็จพระเจ้าอยู่หัวภูมิพลอดุลยเดช โดยมี คุณหญิงนัฏกานุรักษ์ (เทศ สุวรรณภารต) ภรรยา พระยานัฏกานุรักษ์ (ทองดี สุวรรณภารต) อดีตเจ้ากรมมหรสพ ผู้ปรดิษฐ์ท่ารำหน้าพาทย์องค์พระพิราพ ร่วมดูเป็นประจักษ์พยานในความถูกต้อง และนายรงภักดีถ่ายทอดท่ารำหน้าพาทย์องค์พระพิราพให้กับนาฏศิลปินโขนยักษ์เป็นสมบัติทางวัฒนธรรมอันล้ำค่าที่ถูกสืบทอดมาจนถึงปัจจุบันนี้

รูปนายรงภักดีกับการรำหน้าพาทย์องค์พระพิราพ

รูปจากหนังสืออนุสรณ์งานพระราชทานเพลิงศพ นายรงภักดี ( เจียร จารุจรณ )
ละเอียด พิบูลสงคราม

การทำงาน

ท่านผู้หญิงละเอียด พิบูลสงคราม ได้ช่วยเหลือกิจการงานของจอมพล ป. เป็นผู้บุกเบิกงานด้านสังคมสงเคราะห์ และงานพัฒนากิจการสตรีไทย เป็นผู้ร่วมก่อตั้ง สภาสตรีแห่งชาติ เมื่อ พ.ศ. 2497  ริเริ่มจัดตั้งโรงพยาบาลสงเคราะห์หญิงมีครรภ์และบุตร (ปัจจุบันคือ โรงพยาบาลราชวิถี)
ในทางการเมือง เป็นสมาชิกสภาผู้แทนราษฎรของจังหวัดนครนายก สังกัดพรรคเสรีมนังคศิลา ในการเลือกตั้งเมื่อวันที่ 26 กุมภาพันธ์ พ.ศ. 2500  โดยใช้ชื่อขณะหาเสียงว่า "ล. พิบูลสงคราม"
ท้าวดักแด้

ประวัติ

ท้าวดักแด้เคยเป็นนักศึกษาที่มหาวิทยาลัยรามคำแหง
แม้ว่าจะเป็นนักเชียร์ระดับชาติ แต่เมื่อครั้งเอเชียนบีชเกมส์ 2008 ท้าวดักแด้ก็ดิ้นรนหาทุนทรัพย์ออกเดินทางร่วมกับทีมเชียร์ของตน และอาศัยแผนกครัวบีชเกมส์เป็นที่พักพิง ในส่วนของเอเชียนเกมส์ 2010 และเอเชียนพาราเกมส์ 2010 ท้าวดักแด้ได้ออกผลงานอัลบั้มชุด "สีมัคคา สามัคคี" เพื่อหาทุนเดินทางร่วมเชียร์นักกีฬาทีมชาติไทยที่ประเทศจีน
นอกจากนี้ เขายังมีส่วนร่วมในการเชียร์นักกีฬาทีมชาติไทยในการแข่งขันโอลิมปิกฤดูร้อน 2012 ร่วมกับโดโด้ แขนควง ด้วยชุดแต่งกายแบบไทยสมัยโบราณที่เป็นเอกลักษณ์ ตลอดจนมีรูปแบบการเชียร์ที่สนุกสนาน ซึ่งมีส่วนช่วยในการให้กำลังใจต่อนักกีฬาทีมชาติไทย ตลอดจนได้รับความสนใจจากชาวต่างชาติ รวมถึงได้รับการเผยแพร่ผ่านทางสถานีโทรทัศน์เพื่อกีฬาโอลิมปิก หรือโอลิมปิกแชนแนล
ด้านกิจกรรมการกุศล ท้าวดักแด้มีส่วนร่วมในกิจกรรมของวัดพุทธาราม สวีเดน
ปัจจุบัน เขาได้รับเกียรติเป็นกรรมการสมาคมกีฬาคนพิการทางปัญญาแห่งประเทศไทย, อนุกรรมมาธิการการกีฬาวุฒิสภา

ชีวิตส่วนตัว

พ.ศ. 2557 ท้าวดักแด้เคยทำหน้าที่เชียร์อย่างหักโหม กระทั่งป่วยเป็นปอดอักเสบ ก่อนที่จะได้รับการรักษาตัวในเวลาต่อมา
สุวบุญ จิรชาญชัย

ประวัติการศึกษา

ศ.สุวบุญ จิรชาญชัย สำเร็จการศึกษาระดับประถมศึกษาและมัธยมศึกษาตอนต้นจากโรงเรียนอัสสัมชัญ (อสช 25069) จากนั้นเขาศึกษายังโรงเรียนเตรียมอุดมศึกษา เป็นเวลาครึ่งปี ก่อนได้รับทุนรัฐบาลไทย (ทุน ก.พ.) เข้าศึกษาต่อยังประเทศที่ญี่ปุ่น ที่มหาวิทยาลัยโอซะกะ ในสาขา Applied Fine Chem จนสำเร็จการศึกษาระดับปริญญาบัณฑิตในปี พ.ศ. 2532 จากนั้นจึงศึกษาต่อยังสาขาวิชาเดิม ที่มหาวิทยาลัยโอซะกะ จนจบปริญญามหาบัณฑิต ในปี พ.ศ. 2534 หลังจากนั้นได้กลับมาเป็นอาจารย์ ก่อนที่จะไปศึกษาต่อที่มหาวิทยาลัยเดิม ด้วยทุนมูลนิธิฮิตาชิ จนสำเร็จปริญญาดุษฎีบัณฑิต ในปี พ.ศ. 2538

ประวัติการทำงาน

ภายหลังสำเร็จการศึกษาระดับปริญญาบัณฑิตแล้ว ในปี พ.ศ. 2535 ศ.สุวบุญ จิรชาญชัย ได้กลับมาเป็นอาจารย์สอนที่วิทยาลัยปิโตรเลียมและปิโตรเคมี จุฬาลงกรณ์มหาวิทยาลัย ตามความต้องการของวิทยาลัยปิโตรเลียมและปิโตรเคมีในขณะนั้น ซึ่งเป็นช่วงบุกเบิก หลังจากนั้นได้เข้าศึกษาต่อปริญญาเอก จนกลับมารับตำแหน่งสอนที่วิทยาลัยจวบจนปัจจุบัน โดยดำรงตำแหน่งเป็นคณบดี
โฮโมเธตี

ในทางเรขาคณิต โฮโมเธตี เป็นการแปลงทางเรขาคณิต โดยแปลงจุดทุกจุดบนระนาบ ให้มีระยะทางจากจุดตรึงจุดหนึ่งเป็นสัดส่วนกับระยะทางเดิม
ขั้นตอนการโฮโมเธตีคือ เลือกจุด A บนระนาบและจำนวนจริง c (สามารถเป็นลบได้) เป็นอัตราส่วนของระยะทาง การโฮโมเธตี h_{A,c} จะส่งจุด M ใดๆ ไปยังจุด M' ซึ่งทำให้ A-M'=c (A-M)
กองบริการเทคโนโลยีสารสนเทศและการสื่อสาร มหาวิทยาลัยนเรศวร

ประวัติ

ในปีงบประมาณ พ.ศ. 2539 มหาวิทยาลัยนเรศวรได้เริ่มดำเนินการติดตั้งระบบเครือข่ายคอมพิวเตอร์เชื่อมโยงกลุ่มอาคารต่างๆ และต่อมาในปีงบประมาณ พ.ศ. 2540 ได้ทำการจัดตั้ง "ศูนย์ฝึกอบรมและควบคุมระบบเครือข่ายคอมพิวเตอร์ (Center for Information Technology and Communication Services - CITCOMS)" ขึ้น เพื่อทำหน้าที่เป็นศูนย์กลางการฝึกอบรมบุคลากรและนิสิตของมหาวิทยาลัยนเรศวรรวมทั้งบุคคลภายนอกที่สนใจให้สามารถใช้งานระบบเครือข่ายได้อย่างมีประสิทธิภาพ และเป็นศูนย์กลางการบริหารจัดการระบบเครือข่าย วิเคราะห์ออกแบบติดตั้งและพัฒนาระบบเครือข่ายคอมพิวเตอร์ ต่อมาปี พ.ศ. 2544 ได้ย้ายที่ทำการมายังอาคารศูนย์บริการเทคโนโลยีสารสนเทศและการสื่อสาร และมีพิธีเปิดอาคารอย่างเป็นทางการใน วันที่ 20 สิงหาคม พ.ศ. 2544 และศูนย์ฝึกอบรมและควบคุมระบบเครือข่ายคอมพิวเตอร์ ได้ขยายการทำงานตามภาระการทำงานที่เพิ่มมากขึ้น
ในการประชุมคณะกรรมการสภามหาวิทยาลัยครั้งที่ 141 (2/2552) เมื่อวันที่ 28 มกราคม พ.ศ. 2552 ได้มีมติให้เปลี่ยนชื่อจากศูนย์ฝึกอบรมและควบคุมระบบเครือข่ายคอมพิวเตอร์ เป็น "ศูนย์บริการเทคโนโลยีสารสนเทศและการสื่อสาร" โดยยังคงสังกัดสำนักงานอธิการบดี มหาวิทยาลัยนเรศวรเช่นเดิม นอกจากเป็นศูนย์ให้บริการฝึกอบรมหลักสูตรคอมพิวเตอร์และเทคโนโลยีสารสนเทศแล้ว ยังเปิดให้บริการอินเทอร์เน็ตแก่นิสิตของมหาวิทยาลัย รวมทั้งศูนย์พิมพ์เอกสาร และสตูดิโอถ่ายภาพอีกด้วย ต่อมาในวันที่ 20 มิถุนายน พ.ศ. 2552 สภามหาวิทยาลัยนเรศวรได้มีมติให้เปลี่ยนชื่อใหม่อีกครั้งเป็น "สถานบริการเทคโนโลยีสารสนเทศและการสื่อสาร" และในที่ประชุมคณะกรรมการสภามหาวิทยาลัยครั้งที่ 171 (5/2555) เมื่อวันที่ 27 พฤษภาคม พ.ศ. 2555 ได้อนุมัติการปรับโครงสร้างหน่วยงานของสถานบริการเทคโนโลยีสารสนเทศและการสื่อสารเป็น"กองบริการเทคโนโลยีสารสนเทศและการสื่อสาร" โดยยังคงสังกัดสำนักงานอธิการบดีเช่นเดิม
วันผู้เสียสละแห่งพม่า

วันผู้เสียสละแห่งพม่า (พม่า: အာဇာနည်နေ့, ออกเสียง: [ʔàzànì nḛ]) เป็นวันหยุดแห่งชาติในพม่า ตรงกับวันที่ 19 กรกฎาคมของทุกปี เพื่อรำลึกถึงเหตุการณ์ที่นายพลอองซานและรัฐมนตรีคนอื่น ๆ ของรัฐบาลเฉพาะกาลก่อนได้รับเอกราช 7 คน ถูกสังหารในวันเดียวกันคือ 19 กรกฎาคม พ.ศ. 2490 การรำลึกถึงวันนี้จัดขึ้นครั้งแรกในวันที่ 20 กรกฎาคม พ.ศ. 2490

ประวัติ

ในวันที่ 19 กรกฎาคม พ.ศ. 2490 เวลาประมาณ 10.37 น. ตามเวลาท้องถิ่นในพม่า ผู้นำจำนวนมากของกลุ่มที่เรียกร้องเอกราชพม่าถูกยิงโดยกลุ่มชายติดอาวุธในเครื่องแบบเมื่อพวกเขาเข้าร่วมประชุมคณะรัฐมนตรีในย่างกุ้ง การลอบสังหารนี้วางแผนโดยกลุ่มการเมืองที่เป็นคู่แข่งคือกลุ่มของอูซอว์ ตามคำตัดสินของศาลพิเศษ ที่มีจอมยินต์เป็นประธานศาลและทนายความคือ อ่องทาจอ และซีบู ในคำตัดสินของศาลพิเศษลงวันที่ 30 ธันวาคม พ.ศ. 2490 ศาลได้ตัดสินประหารชีวิตอูซอว์ และคนอื่น ๆ ที่เหลือถูกตัดสินจำคุก อุทธรณ์ของอูซอว์และทีมของเขาถูกปฏิเสธเมื่อ 8 มีนาคม พ.ศ. 2491 ประธานาธิบดีของพม่า เจ้าฟ้าส่วยแต้กปฏิเสธที่จะอภัยโทษ อูซอว์ถูกประหารชีวิตด้วยการแขวนคอในเรือนจำอินเส่งเมื่อ 8 พฤษภาคม พ.ศ. 2491 ผู้กระทำผิดคนอื่นถูกลงโทษเช่นเดียวกัน ผู้ที่ทำความผิดน้อยถูกตัดสินจำคุกหลายปี
ผู้ถูกลอบสังหารได้แก่ อองซาน นายกรัฐมนตรี บะโช รัฐมนตรีว่าการกระทรวงสารสนเทศ ม่านบะไคง์ รัฐมนตรีว่าการกระทรวงอุตสาหกรรม บะวี่น รัฐมนตรีว่าการกระทรวงการค้า ทะขิ่นเมียะ รัฐมนตรีว่าการกระทรวงกิจการภายใน อับดุล ราซัก รัฐมนตรีว่าการกระทรวงศึกษาธิการและการวางแผนแห่งชาติ โอน หม่อง รัฐมนตรีช่วยว่าการกระทรวงคมนาคม และโก่ ทเว่ รักษาความปลอดภัยของอับดุล ราซัก
ติน ตุต รัฐมนตรีว่าการกระทรวงการคลังได้รับบาดเจ็บสาหัสแต่รอดชีวิต ชาวพม่าส่วนใหญ่เชื่อว่าอังกฤษมีส่วนร่วมในการลอบสังหาร เจ้าหน้าที่ชาวอังกฤษสองคนถูกจับกุมในเวลานั้น และคนหนึ่งเคยติดต่อกับคนของอูซอว์ หลังเหตุการณ์ลอบสังหาร เซอร์ ฮูเบิร์ต รานซ์ ผู้บริหารพม่าชาวอังกฤษได้แต่งตั้ง อูนุ เป็นประมุขของรัฐบาลเฉพาะกาล จนกระทั่งพม่าได้รับเอกราชในวันที่ 4 มกราคม พ.ศ. 2491 อูนุจึงกลายเป็นนายกรัฐมนตรีคนแรกของพม่า ต่อมาวันที่ 19 กรกฎาคมจึงถูกกำหนดให้เป็นวันหยุดโดยเรียกว่าวันผู้เสียสละ
อำเภอเมืองอ่างทอง

ประวัติศาสตร์

อำเภอเมืองอ่างทองเดิมเรียกว่า อำเภอเมือง ตั้งอยู่ริมฝั่งตะวันตกของแม่น้ำเจ้าพระยาตรงวัดไชยสงคราม (วัดกะเขา) ตำบลบ้านแห ต่อมาในปี พ.ศ. 2356 ทางราชการได้ย้ายเมืองอ่างทองไปตั้งที่บริเวณใต้ปากคลองบางแก้ว ตำบลบางแก้ว ทางฝั่งตะวันออกของแม่น้ำเจ้าพระยา อำเภอเมืองจึงย้ายตามไปด้วย ในปี พ.ศ. 2460 ได้เปลี่ยนชื่อเป็น อำเภอบางแก้ว ตามตำบลที่ตั้ง และเปลี่ยนชื่อเป็น อำเภอเมืองอ่างทอง เมื่อปี พ.ศ. 2481
หมู่เกาะต้นปาล์ม

หมู่เกาะต้นปาล์ม (อังกฤษ: The Palm Islands) เป็นโครงการก่อสร้างเกาะจำลองบริเวณอ่าวเปอร์เซีย ใน ดูไบ ในสหรัฐอาหรับเอมิเรตส์ โดยแต่ละเกาะจะมีลักษณะรูปร่างเหมือนต้นปาล์ม และล้อมรอบด้วยเสี้ยววงกลม  โดยพื้นที่จะมีการจัดเป็นที่อยู่อาศัย และรีสอร์ท  การพัฒนานี้เป็นส่วนหนึ่งในโครงการพัฒนาการท่องเที่ยวของประเทศ
ในโครงการจะมีการสร้างทั้งหมด 3 เกาะได้แก่  ปาล์มจูไมราห์, ปาล์มเดียรา และปาล์มเจเบล อาลี

ประวัติ

เชค โมฮัมเหม็ด บิน ราชิต อัล มาคทูม ( Shiekh Mohammed bin Rashid Al Maktoum) เจ้าผู้ปกครองเมืองดูไบ นายกรัฐมนตรี และรองประธานาธิบดีแห่งสหรัฐอาหรับเอมิเรตส์ นายทุนใหญ่เจ้าของโครงการนี้ ได้โครงการอสังหาริมทรัพย์ที่ปลูกสร้างเป็นเกาะเทียมในทะเล ไม่ไกลจากชายฝั่ง ประกอบด้วยโครงการใหญ่ถึง 3 โครงการ คือ ปาล์ม Jumeirah,  ปาล์ม Deira และ  ปาล์ม Jebel Ali โดยโครงการ The Palm Jumeirah ซึ่งเริ่มก่อสร้างมาตั้งแต่ปี 2001 ตามมาด้วยโครงการ The Palm Jebel Ali สร้างต่อมาในปี 2004 และจะแล้วเสร็จสมบูรณ์ด้วยโครงการที่ 3 คือ The Palm Deira ที่คาดกันว่าน่าจะเสร็จสิ้นภายในระยะเวลา 10-15 ปี ทั้ง 3 โครงการดำเนินการโดยคณะวิศวกรและบริษัทก่อสร้าง Jan de Nul Group จากประเทศเบลเยี่ยม และบริษัท Van Oord จากประเทศเนเธอร์แลนด์

The Palm Jumeirah

ถือเป็นโครงการแรก มีขนาดพื้นที่ประมาณ 25 ตารางกิโลเมตร และถูกล้อมด้วยเขื่อนหินทิ้งถึง 7 ล้านตัน ที่มีความยาวประมาณ 11 กิโลเมตร  มาเรียงเป็นคันเขื่อนที่มีแนวอาคารเรียงรายตลอดแนวรูปวงกลมนี้ โดยแนวชายฝั่งเทียมที่สร้างขึ้นนี้จะทำให้ชายฝั่งทะเลของดูไบเพิ่มขึ้นอีก 78 กิโลเมตร ได้เริ่มก่อสร้างขึ้นในปี ค.ศ. 2001 ประกอบด้วยบ้านสไตล์วิลลาชายทะเล 1.400 หลังและอพาร์ทเมนต์สุดหรู ประมาณ 2,500 หน่วย (ที่ผู้พักอาศัยสามารถจะย้ายเข้าพักได้ในปี ค.ศ. 2006) มีท่าจอดเรือยอชต์สำหรับผู้พักอาศัยในโครงการนี้ ลักษณะผังเมื่อมองจากด้านบน จะเป็นรูปลำต้นปาล์มขนาดยักษ์ ตรงยอดเป็นแนวของใบปาล์ม 17 แนว ล้อมด้วยแนวเขื่อนกั้นคลื่นเป็นรัศมี
ส่วนของลำต้นซึ่งเป็นอาคารทรงยาว มีสวนน้ำขนาดใหญ่ เครื่องเล่นทันสมัยสารพัดชนิด ร้านอาหารนานาชาติจำนวนนับร้อยร้าน ทั้งร้านอาหารระดับภัตตาคารยุโรป อาหารทะเล อาหารอาหรับ และร้านอาหารทันสมัยประเภทฟาสต์ฟู้ด ศูนย์การค้าที่มีสินค้าชั้นยอดจากยุโรปและอเมริกา ทั้งเสื้อผ้า กระเป๋า รองเท้า เครื่องสำอาง ฯลฯ ไปจนถึง Taj Exotica Resort&Spa ซึ่งเป็นสปาชั้นเยี่ยมของโลก และยังมีโรงแรมระดับสี่ดาวไปจนเกินหกดาว ราคาค่าห้องตกอยู่คืนละนับหมื่นเหรียญอเมริกัน และยังมีกิจกรรมกีฬาต่างๆ ที่เป็นกิจกรรมภายในอาคาร โดยเฉพาะสกีโดมที่มีการทำศูนย์การเล่นสกีหิมะในร่ม ซึ่งส่วนบริการกลางนี้สร้างเสร็จในปี ค.ศ. 2004 และโครงการทั้งหมดจะเสร็จสมบูรณ์ในปี ค.ศ. 2008 
การก่อสร้างใช้เวลา 7 ปี ใช้แรงงานก่อสร้างจากแหล่งงานสำคัญจากประเทศต่างๆจากเอเชียใต้ เช่นอินเดีย ปากีสถาน และบังคลาเทศ เพราะแรงงานเหล่านี้เป็นแรงงานราคาถูกที่สุด โดยทำงานผลัดกัน 2–3 ช่วงต่อวัน ช่วงละ 8 ชั่วโมง แล้วแต่อุณหภูมิในฤดูต่างๆ ซึ่งช่วยให้การก่อสร้างรุดหน้าได้อย่างรวดเร็วและเสร็จสมบูรณ์ตามแผนที่กำหนด